2017. gada 19. decembrī Rīkojums Nr. 771

Rīgā (prot. Nr. 63 24. §)

**Par valstij dividendēs izmaksājamo valsts sabiedrības ar ierobežotu atbildību "Daugavpils teātris" peļņas daļu**

1. Saskaņā ar Ministru kabineta 2015. gada 22. decembra noteikumu Nr. 806 "Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu" 5. un 6. punktu atļaut valsts sabiedrības ar ierobežotu atbildību "Daugavpils teātris" (vienotais reģistrācijas Nr. 41503037608) (turpmāk – kapitālsabiedrība) vidēja termiņa darbības stratēģijā 2017.–2021. gadam noteikt, ka kapitālsabiedrība nemaksā dividendes no prognozētās tīrās peļņas par 2017.–2020. gadu.

2. Kultūras ministrijai kā kapitālsabiedrības kapitāla daļu turētājai nodrošināt, ka 2017.–2020. gadā gūtā tīrā peļņa tiek novirzīta kapitālsabiedrības plānotajām investīcijām – tehnisko līdzekļu un aprīkojuma pilnveidošanai atbilstoši kapitālsabiedrības vidēja termiņa darbības stratēģijai 2017.–2021. gadam, lai nodrošinātu ilgtermiņa attīstību un augstvērtīgu māksliniecisko darbību.

Ministru prezidents Māris Kučinskis

Kultūras ministre Dace Melbārde